સમાજમાં હૃદયવિદારક ઘટનાઓ બનતી રહે છે અને આવી જ વધુ એક ઘટના મધ્યપ્રદેશના ટિકમગઢમાં બની છે. ટિકમગઢની એક જિલ્લા હોસ્પિટલે પોસ્ટમોર્ટમ માટે લઈ જવા માટે શબવાહિની આપવાનો ઈનકાર કરી દીધો હતો. જેના પછી મજબૂર પુત્રએ તેની માતાની લાશને બાઈક પર લઈ જવી પડી હતી. આ અંગે તપાસના આદેશ અપાયા છે. મધ્યપ્રદેશના ટિકમગઢના મોહનગઢ વિસ્તારમાં રહેતી એક મહિલાને સાપે દંશ મારતા તેનું મોત થયું હતું. આ ઘટનાની જાણ પોલીસને કરાઈ હતી. પોલીસે આવીને લાશ પોસ્ટમોર્ટમ માટે મોકલવા કહ્યું હતું. પોલીસ ખુદ મહિલાની લાશને પોસ્ટમોર્ટમ માટે ન લઈ ગઈ પણ તેના પુત્રને કહ્યું હતું કે તે લાશને જિલ્લા હોસ્પિટલમાં લઈ જાય.